**Zápisnica**

**z 1. zasadnutia Obecného zastupiteľstva obce Vasiľov konaného dňa 28.02.2022**

Prítomní: PhDr. Anton Grigeľ, starosta obce

Poslanci: Anna Baraniaková, Bc. Natália Baraniaková, Ing. Juraj Jadroň, Václav Kotúľ,

Mgr. Katarína Kubinová, Zdenko Kaprálik, Bc. František Škombár

Neprítomní: 0

Ospravedlnení: 0

Ďalší prítomní: 0

PROGRAM :

1. Otvorenie, voľba zapisovateľa a overovateľov zápisnice.

2. Kontrola plnenia uznesení z Obecného zastupiteľstva.

3. Prerokovanie začatia realizácie prác na projekte Zberný dvor s možnosťou

stavebného dozoru.

4. Prerokovanie a príprava realizácie výkupov pozemkov pod antukou pri ZŠ s

MŠ Vasiľov a okolitých miestnych komunikácií.

5. Prerokovanie a príprava realizácie stavby vodovodu v časti za Lány, príprava

realizácie opravy a asfaltovanie miestnych komunikácií Sihla za ZŠ s MŠ a

smer Siváň a Muťka.

6. Rôzne, interpelácie poslancov OZ.

7. Záver

**K bodu č. 1. Otvorenie, voľby zapisovateľa a overovateľov zápisnice**

Zasadnutie Obecného zastupiteľstva otvoril a viedol PhDr. Anton Grigeľ, starosta obce. Privítal všetkých prítomných, konštatoval že počet prítomných poslancov je 7.  Obecné zastupiteľstvo je uznášania schopné.

Starosta navrhol doplniť do programu OZ bod 3 o aktuálnu tému – Pomoc Ukrajine cez ZMOS

Určenie zapisovateľa, overovateľov zápisnice:

Zapisovateľka zápisnice: Mgr. Katarína Kubinová, Edita Vošková

Overovatelia zápisnice: Václav Kotúľ, Bc. František Škombár

Hlasovanie - za: 7 - : Anna Baraniaková, Bc. Natália Baraniaková, Ing. Juraj Jadroň,

Václav Kotúľ, Mgr. Katarína Kubinová, Zdenko Kaprálik,

Bc. František Škombár

proti: 0

zdržal sa: 0

neprítomní pri hlasovaní: 0

**K bodu č. 2. Kontrola plnenia uznesení z predchádzajúceho zasadnutia OZ**

Prijaté uznesenie z predchádzajúceho rokovania OZ č. 10/2021, kde OZ schválilo dodatok

č. 11/2021 o určení výšky mesačného poplatku v MŠ a školských zariadeniach zriadených

obcou na základe podnetu rodičov z rokovania Rady školy zo dňa 26.8.2021 od 01.01.2022.

K tomuto uzneseniu vedenie ZŠ s MŠ žiada vysvetliť, či pri platení mesačného príspevku sa

má prihliadať na zníženie alikvotnej časti v prípade školských prázdnin, uzatvorenia školského

zariadenia v prípade karantény a pod.

Poslanec Ing. Juraj Jadroň dal návrh, keď je žiak v zariadení 2-10 dní, zaplatí ½ príspevku,

nad 10 dní zaplatí plnú čiastku.

Poslanci sa po dohode uzniesli a schválili **uznesenie č. 1/2022** v nasledovnom znení:

Príspevok v materskej škole a ŠKD sa neuhrádza za dieťa:

a /ktoré má jeden rok pred plnením povinnej školskej dochádzky,

b/ ak zákonný zástupca dieťaťa predloží zriaďovateľovi materskej školy doklad o tom, že

je poberateľom dávky v hmotnej núdzi a príspevkov k dávke v hmotnej núdzi,

c/ ktoré je umiestnené v zariadení na základe rozhodnutia súdu,

d/ ktoré v danom kalendárnom mesiaci nenavštívilo uvedenú MŠ a ŠKD 30 po sebe

nasledujúcich kalendárnych dní z dôvodu choroby alebo rodinných dôvodov preukaza-

teľným spôsobom,

e/ ktoré nedochádzalo do materskej školy a ŠKD počas letných prázdnin alebo bola preru-

šená prevádzka MŠ a ŠKD zriaďovateľom alebo inými závažnými dôvodmi počas daného

mesiaca.

Hlasovanie - za: 7 - : Anna Baraniaková, Bc. Natália Baraniaková, Ing. Juraj Jadroň,

Václav Kotúľ, Mgr. Katarína Kubinová, Zdenko Kaprálik,

Bc. František Škombár

proti: 0

zdržal sa: 0

neprítomní pri hlasovaní: 0

uznesenie č. 11/2021 splnené, uznesenie č. 12/2021 splnené

**K bodu č. 3. a Prerokovanie začatia realizácie prác na projekte Zberný dvor s možnosťou**

**stavebného dozoru.**

Starosta obce informoval poslancov o začatí realizácie prác na projekte Zberný dvor. Čakáme

na počasie, nakoľko pri stavebnej časti nám treba betónovať, tieto práce by sme mali začať od

1.4.2022, alebo po Veľkej noci. Starosta predložil poslancom OZ na nahliadnutie zmluvu na

techniku a na stavebnú časť. K realizácii projektu nám treba aj stavebný dozor. Poslanci OZ

súhlasili so stavebným dozorom. Najlepšie by bolo, keby stavebný dozor navrhol zhotoviteľ

projektu, suma cca 1500 – 2000 Eur. Poslanci dali návrh, aby stavebný dozor bol z bližšieho

okolia. Starosta navrhol poslancom ak poznajú v okolí niekoho na túto činnosť aby dali návrh,

pozveme ich na obec a vyberieme toho najvhodnejšieho.

Mgr. Kubinová sa pýtala starostu, či nebudeme vracať finančný príspevok kedže nemáme

vysporiadaný pozemok a odpoveď starostu bola že nie, že sa jedná o dočasnú stavbu kde už

nájomná zmluva beží. Starosta informoval, že sa zúčastní zo zamestnancami obce na odbornom

zaškolení nadobudnutej techniky a zariadení získaných z projektu.

**K bodu č. 3. b Pomoc Ukrajine cez ZMOS**

Starosta obce informoval poslancov o stretnutí starostov a primátorov za účelom pomoci pre Ukrajinu. Dohodli sa na spoločnom logistickom postupe – ZMOS, obce, mestá, katolícke cha-

rity. Podľa usmernenia ZMOS veľa vecí a potravín už majú. Ako pomoc sme sa dohodli že

Združenie Biela Orava zabezpečí 50 ks matracov, prikrývok a spacákov ktoré uhradí Združenie kde sme členom. Pre pomoc ľuďom bol vytvorený transparentný účet cez Združenie ZMOS.

Obecné zastupiteľstvo schválilo finančnú čiastku v sume 850 Eur.

Hlasovanie - za: 7 - : Anna Baraniaková, Bc. Natália Baraniaková, Ing. Juraj Jadroň,

Václav Kotúľ, Mgr. Katarína Kubinová, Zdenko Kaprálik,

Bc. František Škombár

proti: 0

zdržal sa: 0

neprítomní pri hlasovaní: 0

Tento oznam o transparentnom účte bol daný aj na stránku obce a oznam bol vyhlásený

v miestnom rozhlase.

**K bodu č. 4.  Prerokovanie a príprava realizácie výkupov pozemkov pod antukou pri ZŠ** s MŠ **Vasiľov a okolitých miestnych komunikácií.**

Starosta informoval poslancov, že v minulosti k tejto téme sme mali schválené uznesenie 8/2016. Obec má spracovaný a zapísaný GP k antuke a priľahlým komunikáciám. Ďalej starosta

informoval poslancov, že je možné v budúcnosti verejné priestranstvá a miestne komunikácie

ktoré máme v delimitačnom protokole z roku 1991 dať aktuálne oceniť znalcom, za ocenenú

sumu následne procesom vyvlastnenia vykúpiť do vlastníctva obce. Tieto procesy cez Združe-

nie robí právnická agentúra JUDr. Bukna Dolný Kubín. Poslanci po oboznámení sa s týmto

postupom požiadali starostu aby sa skontaktoval s advokátskou kanceláriou a zistil konkrétne

informácie pre našu obec.

- poslanec Zdenko Kaprálik informoval poslancov ohľadom pozemkov pod antukovým ihriskom. Chodil som za občanmi ktorí tam vlastnia pozemky a sú za odpredaj obci, niektorí

chcú vymeniť. Poslanci sa s uvedeným stanoviskom oboznámili a prijali **uznesenie č. 2/2022**

ktorým schvaľujú výkup pozemkov pod antukovým ihriskom GP č. 44847874 – 17/2015 vyho-

tovený Ing. Jánom Kotúľom zo dňa 19.6.2015 v predpokladanej cene 12,50 €/m2. Suma bude

vyplatená ihneď po zápise do registra k.ú. v prítomnosti právneho zástupcu obce. Zmeny k

predmetným predajom vypracuje právny zástupca obce. Vklady do katastra zabezpečí obec.

Prostriedky na tento výkup budú hradené z rezervného fondu – záverečného účtu za rok 2021

po jeho schválení.

Hlasovanie - za: 7 - : Anna Baraniaková, Bc. Natália Baraniaková, Ing. Juraj Jadroň,

Václav Kotúľ, Mgr. Katarína Kubinová, Zdenko Kaprálik,

Bc. František Škombár

proti: 0

zdržal sa: 0

neprítomní pri hlasovaní: 0

**K bodu č. 5. Prerokovanie a príprava realizácie stavby vodovodu v časti za Lány, príprava realizácie opravy a asfaltovanie miestnych komunikácií Sihla za ZŠ s MŠ a smer Siváň a Muťka.**

Starosta obce informoval poslancov OZ o cenovej ponuke na rekonštrukciu miestnej komuni-

kácie od Júliusa Baraniaka s. č. 41 po Vladimíra Gemeľu s. č. 12 a od Františka Feju s. č. 2 po

Miroslava Muťku s. č. 5 cca 38 000 €.

Tento bod bude presunutý na budúce rokovanie obecného zastupiteľstva.

Ďalej starosta informoval o realizácii stavby vodovodu v časti za Lány. V minulom roku sme

vyčlenili 3000 € z rozpočtu obce na tento účel, čo nepostačuje. Ak nám zostanú prostriedky zo záverečného účtu za rok 2021 tak by sme ich použili tam v sume 3000 €, čo je spolu 6 000 €.

**K bodu č. 6. Rôzne, interpelácie poslancov OZ.**

**-** starosta obce informoval o žiadosti Jozefa Kotúľa, Vasiľov 44 o vyjadrenie sa k parcele č.

448/291. Ponúka dve alternatívy: 1. odkúpenie pozemku

2. výmena za časť parcely č. 318/2 / cesta, ktorá sa

nachádza vedľa rod. domu p. Muťku. Príloha viď. žiadosť.

Poslanci sa s uvedenou žiadosťou oboznámili a po prejednaní prijali **uznesenie č. 3/2022**

v znení:

OZ schvaľuje zámenu pozemkov na parcele 448/291 ktorá je vo vlastníctve obce v o výmere

103 m2. Na tejto parcele je zakopané vysoké napätie 22 000 W. Na túto parcelu obec požaduje

ťarchu vo význame takom, že na uvedenej parcele 448/291 nebude nikdy postavená stavba a bude prístupná v prípade poruchy el. vedenia v akomkoľvek čase.

Parcela C 448/291 vo vlastníctve obce sa zamieňa v pomere 1:1 za parcelu C 318/2 vo výmere

103 m2 a rozdiel do celkovej výmery tejto parcely t. j. 176 m2 sa odpredáva obci za 11,50 €/m2.

Zmluvy zabezpečí obec, návrh na vklad majiteľ Jozef Kotúľ, Vasiľov 44.

Hlasovanie - za: 5 - : Anna Baraniaková, Bc. Natália Baraniaková, Ing. Juraj Jadroň,

Zdenko Kaprálik, Bc. František Škombár

proti: 0

zdržal sa: 2 - Václav Kotúľ, Mgr. Katarína Kubinová,

neprítomní pri hlasovaní: 0

- starosta obce informoval poslancov o žiadosti o navýšenie rozpočtu MŠ na dohodu o prac.

činnosti a odvody vo výške 1 317 €. Žiadosť viď. príloha.

**-** taktiež informoval poslancov o navýšenie rozpočtu na základe Dodatku č. 1 ku kolektívnej

zmluve vyššieho stupňa. Žiadosť viď. príloha.

Poslanci sa s uvedenými žiadosťami oboznámili a po prejednaní prijali **uznesenie č. 4/2022**

v znení:

OZ súhlasí so schváleným rozpočtom na rok 2022 pre ZŠ, MŠ ŠKD a ZŠS a súhlasí s použi-

tím prostriedkov podľa listu č. RUŠS – ZA-2022/119-001 zo dňa 15.2.2022 z Regionálneho

úradu školskej správy v Žiline na použitie pokrytia finančných prostriedkov v zmysle Vašej

žiadosti.

Hlasovanie - za: 6 - : Anna Baraniaková, Bc. Natália Baraniaková, Ing. Juraj Jadroň,

Mgr. Katarína Kubinová, Zdenko Kaprálik, Bc. František Škombár

proti: 0

zdržal sa: 1 - Václav Kotúľ

neprítomní pri hlasovaní: 0

-starosta obce informoval poslancov o žiadosti o zrušenie uznesenia č. 6/2021 o mesačnom

detailnom čerpaní rozpočtu na originálne kompetencie. Poslanci sa s uvedenou žiadosťou

oboznámili a obecné zastupiteľstvo nesúhlasí so zrušením uznesenia č. 6/2021 zo dňa 6.7.2021.

- starosta obce informoval poslancov o žiadosti o zabezpečenie poskytovania sociálnej služby

s finančnou podporou pre Margitu Škombárovú, trvale bytom Vasiľov 129.

Žiadosť viď. príloha.

Poslanci sa s uvedenou žiadosťou oboznámili a OZ nesúhlasí s finančnou podporou ale zostáva

v platnosti príspevok z obce na hlavné jedlo.

**-** starosta obce informoval poslancov o hrobových miestach na novom cintoríne pri hlavnom

kríži z dôvodu voľného prechodu okolo kríža (konanie pobožností). Ide o tieto hrobové miesta

č. 22,23,24,25,26,18,17,16. Poslanci odsúhlasili starostov návrh, aby tieto hrobové miesta

zostali voľné.

Hlasovanie - za: 7 - : Anna Baraniaková, Bc. Natália Baraniaková, Ing. Juraj Jadroň,

Václav Kotúľ, Mgr. Katarína Kubinová, Zdenko Kaprálik,

Bc. František Škombár

proti: 0

zdržal sa: 0

neprítomní pri hlasovaní: 0

- starosta obce predložil poslancom OZ – Správu o kontrolnej činnosti za rok 2021 a Plán

práce HK na 1. polrok 2022. Tieto boli prednesené na rokovaní OZ.

-Ing. Juraj Jadroň sa informoval o neplatičoch dani z nehnuteľnosti a KO. Po diskusii pos-

lancov sa rozhodlo, že do 9.3.2022 obec pozve p. Jozefa Gemeľu, bytom Vasiľov 172 za

účelom prejednania poslednej výzvy pred exekúciou.

- taktiež sa informovali o pohľadávkach p. Petra Škombára. Zmena nenastala, po diskusii

poslancov obec pozve právneho zástupcu obce na rokovanie obecného zastupiteľstva

ohľadom menovaného p.Škombára.

- Bc.Natália Baraniaková sa pýtala na túlavé psy po dedine. Ako je to v zmluve s odchytom

zvierat. Starosta odpovedal, že bol za p. Františkom Škombárom st.. ktorému sa psy

túlajú po dedine a ohrozujú občanov. Povedal, že si ich už bude prizerať. Situácia sa

odvtedy zlepšila.

-Mgr. Katarína Kubinová podala informáciu, že ulička medzi Dušanom Romanom a Jozefom

Baraniakom je v zlom stave, je tam prepadnutá cesta. Starosta tam pôjde pozrieť a následne

obec opraví poruchu.

- Taktiež sa pýtala, ako je to s optikou v obci. Prvý už začal práce EL-SPOL, bude robiť

službu pre Slov. energetiku. Práce sú začaté.

Taktiež sa pýtala či bude možné využiť pripojenie od iných spoločností a teda či sa nejedná

o monopol. Starosta odpovedal, že oslovené firmy sa mali vzájomne dohodnúť. Mgr. Kubinová si situáciu ohľadom Optiky overí.

-Bc. Natália Baraniaková informovala poslancov o finančnej pomoci pre nášho občana Ľudmilu Michalčíkovú. Fyzická osoba jej môže darovať 2 % z podielu zaplatenej dane. Obec

odsúhlasila jednorázovú pomoc 150 €.

Hlasovanie - za: 7 - : Anna Baraniaková, Bc. Natália Baraniaková, Ing. Juraj Jadroň,

Václav Kotúľ, Mgr. Katarína Kubinová, Zdenko Kaprálik,

Bc. František Škombár

proti: 0

zdržal sa: 0

neprítomní pri hlasovaní: 0

- Anna Baraniaková informovala poslancov o neustálom parkovaní osobných áut popri

ceste pri vchode do obce.

- Zdenko Kaprálik sa informoval či má obec nejakú možnosť- právo na vlastníka pozemku,

aby si ho udržiaval v poriadku – bývalá prevádzka.

- Mgr. Katarína Kubinová dala návrh na dočasné zapožičanie počítačov ktoré má obec v

majetku obce počas dištančného vzdelávanie. V prípade potreby obec zapožičia.

- Zdenko Kaprálik informoval poslancov že protipožiarne vozíky ktoré máme pri požiarnej

zbrojnice vpredu, treba ich presunúť do zadnej časti, taktiež zaizolovať medzidverie do spo-

ločenskej miestnosti. Práce budú zrealizované pri stavbe zberného dvora v letných mesiacoch

roku 2022.

- Juniori z obce prišli na rokovanie OZ s požiadavkou, že chcú uskutočniť v obci zábavu.

Poslanci OZ a starosta toto ich rozhodnutie zamietli, nakoľko je už pôstne obdobie.

Na záver starosta poďakoval všetkým prítomným za účasť a ukončil zasadnutie OZ.

Zapisovateľka: Mgr. Katarína Kubinová

Edita Vošková

Overovatelia: Václav Kotúľ

Bc. František Škombár

PhDr. Anton Grigeľ

starosta obce